Lav et referat af nedenstående tekst:

Tekst:
Aalborg Forsyning har netop indgået en kontrakt med svenske Rodoverken om et varmelager på 200.000 kubikmeter. Det kommer til at bestå af fire ståltanke. Når de fire tanke er fuldt opladede indeholder de, hvad der svarer til 625 husstandes årlige varmeforbrug. Efter planen skal tankene være i drift i 2025. Billigere fjernvarme I 2028 stopper Nordjyllandsværket sin kulbaserede produktion af fjernvarme, og derfor er Aalborg Forsyning i fuld gang med at forberede sig på den grønne omstilling af fjernvarmen fra fossile til vedvarende energikilder. Investeringen er et skridt i en grønnere omstilling af fjernvarmen. Men med varmelageret kan Aalborg Forsyning også udnytte udsvingene i elpriserne: - Det vil sige, at vi kan producere meget varme og gemme det på lageret, når elpriserne er i bund, og så kan vi bruge varmen fra lageret, når elpriserne er høje. På den måde kan vi sikre, at vi fortsat har billig fjernvarme i Aalborg Kommune, siger Søren Gais Kjeldsen. Koster 400 millioner kroner Varmelageret kommer til at stå i Norbis Park, som er Aalborg Forsynings område ved Nordjyllandsværket. I alt er det en investering på cirka 400 millioner kroner. - Der er tale om fire gigantiske vandbeholdere, der opbevarer varmen og hele tiden står og oplader og aflader, siger Jesper Høstgaard-Jensen, der er teknikdirektør i Aalborg Forsyning. Ifølge Jesper Høstgaard-Jensen er det en velkendt og afprøvet teknologi med lav investeringsrisiko og lang levetid. - Vi kan udbygge løsningen efter behov, hvilket giver en betydelig fleksibilitet i forhold til at gennemføre den grønne omstilling så omkostningseffektivt som muligt, siger han.

Referat:
En investering i et nyt varmelager skal sikre billigere og grønnere fjernvarme i Aalborg Kommune.